text: El patiment. És un càstig diví pels nostres pecats?
  LA LUZIA VA COIXA DE LA CAMA ESQUERRA. De petita va contraure la poliomielitis, una malaltia molt contagiosa que afecta el sistema nerviós. Quan tenia setze anys, la Luzia treballava per a una senyora que li va dir: «Déu et va castigar amb aquesta paràlisi perquè vas ser desobedient i vas tractar malament a la teva mare». Anys més tard, la Luzia encara recorda com li van afectar aquestes paraules.
  QUAN LA DAMARIS VA SABER QUE TENIA UN TUMOR CEREBRAL, el seu pare li va dir: «Què hauràs fet perquè et passi això? Segur que una de molt grossa, i per això Déu t'està castigant». Aquest comentari la va deixar destrossada.
  La creença que el patiment és un càstig de Déu es remunta a milers d'anys enrere. El llibre Usos y costumbres de las tierras bíblicas diu que als temps de Crist molts pensaven que «les malalties eren causades per culpa del pecat del malalt, o dels seus parents, i que [Déu] les enviava com a càstig per aquest pecat». I a l'edat mitjana «alguns creien que Déu els havia enviat plagues per castigar-los pels seus pecats», comenta Medieval Medicine and the Plague. Per tant, quan a l'Europa del segle XIV milions de persones van morir per la pesta negra, estava castigant Déu a les persones dolentes? O va ser conseqüència d'una infecció bacteriana tal com han demostrat estudis posteriors? És possible que alguns es preguntin si Déu castigaria les persones amb malalties pels seus pecats. *
  PENSA EN AIXÒ: Si les malalties i el patiment fossin càstigs de Déu que ens mereixem, per què el seu Fill, Jesús, va curar malalts? No hauria estat una manera de qüestionar la justícia de Déu? (Mateu 4:23, 24.) Jesús mai actuaria en contra de la voluntat de Déu. Ell mateix va dir: «Jo sempre faig el que li agrada» i «faig tal com el Pare m'ha manat» (Joan 8:29; 14:31).
  La Bíblia és molt clara: Jehovà «és just i recte» (Deuteronomi 32:4). Per exemple, Déu mai provocaria un accident aeri, matant centenars de persones innocents, per castigar algun viatger. Abraham, un servent fidel de Déu que coneixia bé la Seva justícia, va dir que Ell mai podria «fer morir el just amb el malvat». I va afegir: «¿El Jutge de tota la terra, no farà justícia?» (Gènesi 18:25). La Bíblia també diu que «Déu no obra malvadament» (Job 34:10-12).
  QUÈ ENSENYA LA BÍBLIA SOBRE EL PATIMENT
  Quan patim, no hauríem de pensar que Déu ens està castigant per algun pecat. Jesús va ser molt clar en aquest aspecte. Quan ell i els seus deixebles van veure un home que era cec de naixement, «els seus deixebles li van preguntar: "Rabí, qui va pecar perquè nasqués cec: ell o els seus pares?". Jesús va respondre: "No van pecar ni ell ni els seus pares. Això ha passat perquè per mitjà d'aquest cas la gent vegi les obres de Déu"» (Joan 9:1-3).
  És possible que, influenciats per les creences errònies de la gent, als deixebles de Jesús els sorprengués que la malaltia d'aquell home no fos conseqüència dels seus pecats o els de la seva família. Jesús no només va curar la ceguera de l'home, sinó que també va refutar aquella creença incorrecta explicant que el patiment no és un càstig diví (Joan 9:6, 7). Avui dia, les persones que conviuen amb greus problemes de salut tenen el consol de saber que Déu no és el causant del seu patiment.
  Si Déu castigués les persones pels seus errors, per què Jesús va curar malalts quan va estar aquí a la Terra?
  «Amb coses dolentes, ningú pot posar a prova a Déu, i ell tampoc posa a prova a ningú» (JAUME 1:13). Efectivament, les «coses dolentes» que durant molts segles han afligit la humanitat —com les malalties, el dolor i la mort— aviat seran eliminades.
  Jesucrist «va curar tots els que patien» (MATEU 8:16). Al curar tots aquells que se li apropaven, el Fill de Déu va demostrar el que aconseguirà el Regne de Déu a escala mundial.
  «[Déu] eixugarà totes les llàgrimes dels seus ulls, i la mort ja no existirà, i mai més hi haurà laments, ni plors, ni sofriment. Les coses del passat ja no hi són» (APOCALIPSI 21:3-5).
  Així doncs, per què estem exposats a tant dolor i patiment? La humanitat s'ha estat fent aquesta pregunta durant segles. Si Déu no n'és el culpable, qui n'és el responsable? Al proper article trobaràs la resposta a aquestes preguntes.
  ^ § 4 Encara que en el passat Déu puntualment va castigar persones per alguns pecats concrets, la Bíblia no indica que en l'actualitat Jehovà utilitzi les malalties i les tragèdies per castigar les persones.